ועדת החינוך, התרבות והספורט, כנסת 17, פרוטוקול מספר 180, 2007-04-15 13:30

מיכאל מלכיאור: אנחנו נכנסים עכשיו למשבר לא פחות עמוק ממה שדנו כל הבוקר וזה מצב כלל החינוך.

מיכאל מלכיאור: כדי שתלמידים יוכלו להגיע להשכלה גבוהה הם צריכים לקבל חינוך ראוי במוסדות החינוך במדינת ישראל.

מיכאל מלכיאור: זו ישיבה מאוד חשובה מפני שאנחנו רואים בעינינו ממש חורבן של מערכת החינוך.

מיכאל מלכיאור: אני רוצה לדבר על 2 היבטים, גם על ההיבט של מטרות השביתה וגם על עצם השביתה ואיך מתקדמים מהנקודה שאנחנו נמצאים עכשיו, אם בכלל יש אפשרות להתקדם.

מיכאל מלכיאור: אני מאמין שאנחנו כוועדת חינוך לא יכולים לשבת ולראות את כל מה שקורה לנגד עינינו ולא להביע את עמדתנו ולהתערב במידה והדבר רצוי כדי להגיע לפתרונות.

מיכאל מלכיאור: מאחר ונקבעה פגישה של משא ומתן של הסתדרות המורים עם משרד החינוך ומשרד האוצר, יושב הראש של הסתדרות המורים דחה את תחילת המשא ומתן שם,

מיכאל מלכיאור: על פי בקשתי כדי להיות נוכח פה ואני מעריך את הדבר הזה.

מיכאל מלכיאור: אנחנו נשמע כמובן גם את יושב ראש ארגון המורים שנמצא איתנו ושאר הנציגים של משרד החינוך ושל מועצת התלמידים בישראל.

מיכאל מלכיאור: מכיוון שיו"ר ארגון המורים צריך ללכת בגלל פתיחת המשא ומתן, אתן לו עכשיו את רשות הדיבור, מר וסרמן בבקשה.

יוסי וסרמן: אין שום ספק שבעולם שמצבה של מערכת החינוך חמור ביותר ומצבם של המורים קשה מאוד.

יוסי וסרמן: אין שום ספק שאנחנו חייבים לעשות כל מאמץ על מנת לשפר את מערכת החינוך ולקדם את מעמד המורים, את השכר שלהם ואת תנאי העבודה שלהם.

יוסי וסרמן: מה שאנחנו עושים עכשיו על פי החלטתנו, אנחנו מנסים ועושים מאמץ נוסף, ואולי אפילו אחרון לשלב הזה למצות את המשא ומתן.

יוסי וסרמן: יש לנו הבטחות של הממונה על השכר שיבואו לקראתנו בגדול.

יוסי וסרמן: ראינו היום את כותרות העיתונים, לפחות את הכותרת הראשית של דה מרקר שמשרד האוצר מתכוון להשקיע כ-8 מיליארד שקל במשא ומתן עם המורים.

יוסי וסרמן: אם יבואו לקראתנו, ויבואו לקראת כלל מורי ישראל, הרי נדע שהשגנו הישג.

יוסי וסרמן: אם לא יבואו לקראתנו, אם נראה שאנחנו נותנים גז בניוטרל, אם נראה שמבזבזים את הזמן לריק, מובן מאליו שנאלץ לנקוט באמצעי של השבתה.

יוסי וסרמן: אנחנו הסתדרות המורים מייצגים את רוב מורי ישראל.

יוסי וסרמן: אנחנו מייצגים את החינוך המיוחד, הבינוני והקשה, מייצגים את גני הילדים, את כיתות היסוד של בית הספר היסודי, את רוב חטיבות הביניים ואת המיעוט של העליונות.

יוסי וסרמן: אנחנו יודעים שלהשבית את כל ילדי ישראל זו אחריות כבדה ביותר ואנחנו נעשה זאת למען החינוך של מדינת ישראל ולמען העתיד של הילדים שלנו והמורים שלנו – אם לא תהיה ברירה אחרת, אבל אנחנו נותנים עוד הזדמנות למשא ומתן.

יוסי וסרמן: המשא ומתן יתקיים השבוע במרתון במעלה החמישה.

יוסי וסרמן: באחת ושלושים הוא אמור להתחיל ואני מבקש את סליחת כל הנוכחים שלא אוכל לשמוע את דברי החברים האחרים כי אנחנו חייבים לרוץ לשם, נדמה לי שגם נציג משרד החינוך צריך להיות שם.

יוסי וסרמן: באנו לכאן כי אנחנו מכבדים את אדוני יושב הראש ואת ועדת החינוך של הכנסת ודחינו את תחילתו של המשא ומתן.

מיכאל מלכיאור: אתה יכול לתת לנו תמונה איפה הדברים עומדים עכשיו במשא ומתן?

יוסי וסרמן: אנחנו דנים עכשיו בשני נושאים, אחד, מבנה מערכת השכר של עובדי ההוראה בישראל.

יוסי וסרמן: אנחנו מדברים על מבנה שהוצג לפני שני הארגונים.

יוסי וסרמן: נמסר לי ע"י עמיתי מר רן ארז שמכיר את ההצעה כי הוא היה בתוך ההצעה בעבר, מדובר על מבנה שכר חדש לעובדי הוראה.

יוסי וסרמן: הנושא השני שיידון יהיה מבנה שבוע העבודה.

יוסי וסרמן: לאחר מכן נושאים אחרים.

מיכאל מלכיאור: ראיתי שיש הסכמות שהגעתם אליהם, דיברנו בעבר, אמרנו שהבעיה הראשונה זה נושא העבר.

יוסי וסרמן: כרגע הגענו לשני דברים, וייתכן שהשלישי בדרך.

יוסי וסרמן: נדע את זה כנראה עוד היום.

יוסי וסרמן: מכסות פרישה לעובדי מדינה, למורים עובדי מדינה.

יוסי וסרמן: הגענו להסכם לתקופה של שנתיים, הסכם ברמה של סבירות עם עידודי פרישה.

יוסי וסרמן: עוד לא הגענו להסכם לגבי המורים בבעלויות או ברשתות.

יוסי וסרמן: הגענו רק לגבי עובדי המדינה.

יוסי וסרמן: השבוע קרוב לוודאי מסתיים הליך הבוררות בראשות פרופ' מוטי מרוני.

יוסי וסרמן: קרוב לוודאי שבחודש הבא המורים יקבלו את אשר מגיע להם בגין הליך הבוררות.

יוסי וסרמן: אנחנו עושים עכשיו מאמצים עליונים שהמתן יהיה לטבלה ולא כסכום חד פעמי.

יוסי וסרמן: כרגע עוד לא הגענו להסכמה.

יוסי וסרמן: דבר אחרון שהיום נדע אולי פרטים עליו זה פרמטרים למעבר לפנסיה תקציבית צוברת.

יוסי וסרמן: אנחנו 5 שנים מבקשים לקבל את אשר קיבלו כלל העובדים המסונפים להסתדרות הכללית ולא קיבלנו.

יוסי וסרמן: היום נקבל תשובה בנושא הזה.

זבולון אורלב: לא הבנתי, מה הנושא?

יוסי וסרמן: לפני 5 שנים הייתה העברה בחוק מפנסיה תקציבית לפנסיה צוברת.

יוסי וסרמן: ההסתדרות הכללית קיבלה 2.1% תוספת.

יוסי וסרמן: לנו אמרו: לא מגיע לכם כי המבנה שלכם הוא אחר ואתם לא זכאים לזה.

זבולון אורלב: בגלל שעובד צריך עכשיו להפריש מחלקו - - -

יוסי וסרמן: היום עובד מפריש כסף גדול מחלקו.

יוסי וסרמן: בחדשות סכום קטן יותר, בוותיקות סכום גבוה יותר, אבל הרבה מאוד כסף.

יוסי וסרמן: ביקשנו להקל על המורים החדשים בראשית דרכם שממילא שכרם כל כך ירוד ועד היום נענינו בשלילה.

יוסי וסרמן: הנושא היה גם בבג"ץ.

יוסי וסרמן: כעת יש כוונה של הממונה על השכר לבוא לקראתנו.

מיכאל מלכיאור: האם הכותרת בעיתון הארץ, בדה מרקר אלו דברים שגם אתם קיבלתם רמז עליהם?

יוסי וסרמן: אני עונה במלוא הזהירות.

יוסי וסרמן: הממונה על השכר הודיע לי שיש לו כוונות ורצונות והוא יעשה מאמץ עליון לבוא לקראת המורים.

יוסי וסרמן: לא לבוא לקראת הסתדרות המורים, לבוא לקראת המורים.

יוסי וסרמן: אם הדברים נכונים, ימים יגידו, ולא עוד הרבה ימים.

יוסי וסרמן: אם לא, נבוא חברי ואני לפני אדוני ולפני חברי ועדת החינוך של הכנסת ונאמר: מיצינו את כל האפשרויות, את כל האלטרנטיבות, עשינו מאמץ עליון, לא עובד, לא הולך.

יוסי וסרמן: דה מרקר כותב היום שמדינת ישראל מתכוונת לבצע את הסכם השכר הגדול ביותר בשנים האחרונות ולהשקיע בחינוך 8 מיליארד שקלים, ימים יגידו.

זבולון אורלב: לכאורה מה שכתוב פה, אין פה שינוי גדול מוועדת דוברת כי גם ועדת דוברת אמרה: תוסיפו שעות הוראה נוסיף לכם באופן משמעותי גם לשכר, אלא שהבעיה הייתה שהם רצו להוסיף הרבה יותר בעבודה ולא באותה פרופורציה גם בשכר.

זבולון אורלב: האם לפי מה שכתוב בדה מרקר זה לא אותו דבר?

מיכאל מלכיאור: לא זאת הייתה הבעיה.

מיכאל מלכיאור: הבעיה הייתה בדוברת שהייתה התחייבות של דוברת שלא תהיה תוספת תקציבית.

מיכאל מלכיאור: אם היה 8 מיליארד שקל מה שהיום דובר - - -

זבולון אורלב: לא כתוב שמוסיפים למשרד החינוך, כתוב לשכר.

זבולון אורלב: אני הייתי מנכ"ל, אני אומר לך, לא כתוב שזה 8 מיליארד למורים.

מיכאל מלכיאור: אני רק אומר שחלק מהבעיה הייתה מעבר ללרבע את המעגל לא להוסיף או להוסיף רק מה שהיה מדובר על מיליארד וחצי שקל, זה ריבוע של מעגל שלא ניתן לעשות.

מיכאל מלכיאור: אני לא יודע אם הדבר הזה כן ניתן, אני מקווה שכן.

יוסי וסרמן: חבר הכנסת אורלב, דוברת רצה לא לתת שקל ושאנחנו נממן מתקציבנו, נפטר מורים ונממן את התוספות למורים האחרים.

יוסי וסרמן: אני עוד לא יודע אם זו הכוונה.

יוסי וסרמן: האמן לי חבר הכנסת אורלב שעוד השנה נשבית אם יתברר שאכן זה כך.

מיכאל מלכיאור: נשמע את משרד החינוך ואולי אתם יכולים להיות אנשי בשורה ולהגיד לנו באיזו מידה הכותרת תואמת את המציאות ואם לא תגידו לנו מה אתם מתכוונים לעשות במשבר שיש היום גם עם ארגון המורים, כי מה שאנחנו בינתיים רואים זה שהילדים שלנו לא לומדים כלום.

2396: אני בעוונותי הרבים לא ראיתי את הכותרת כי היא לא הופיע בהצופה.

2396: אני רוצה לומר שיש משא ומתן שמתקדם בקצב סביר וראוי, וכפי שאמר מכובדי מזכ"ל הסתדרות המורים, תראו בימים הקרובים האם יש לזה סיכוי או אין לזה סיכוי.

2396: אנחנו החלטנו בשבוע הזה להיכנס למרתון של משא ומתן שבו ידונו ביומיים הראשונים בטבלאות השכר ואחרי זה ביום העבודה, שעות פרונטליות במה שקשור לזה.

2396: בסוף השבוע הזה אני מקווה שנהיה יותר חכמים לדעת האם פנינו לקראת רפורמה משמעותית או שלא, גם זה קורה בחיים ויהיה איזשהו הסכם שכר.

2396: זאת עמדת משרד החינוך ואנחנו אופטימיים לגבי היכולת בשבוע הזה להגיע לאיזושהי הבנה.

2396: כפי שאמר מר וסרמן, במשא ומתן שהיה עד עכשיו הגיעו מכסות פרישה, הגיעו הסכם לבוררות, אמרו להם שבימים הקרובים יתקדם עניין הפנסיה, אני מקווה שזה יתקדם.

מיכאל מלכיאור: מה קורה השבוע שכל כך שונה משבועות קודמים?

יוסי וסרמן: אנחנו יושבים מהיום ועד יום חמישי על הנושאים שהזכרנו.

יוסי וסרמן: אילו הייתי סבור שיש היום מצב שנשבות ונשיג, הייתי הראשון שמשבית.

יוסי וסרמן: היות ואנחנו סבורים שעוד שבוע, עוד מספר ימים של משא ומתן לא ישנו את המצב החמור שאנחנו נמצאים בו כבר קרוב ל-60 שנה, אנחנו מנסים להגיע לאיזושהי הסכמה למשא ומתן.

יוסי וסרמן: אם לאו לא תהיה ברירה.

מיכאל מלכיאור: תודה רבה.

מיכאל מלכיאור: אתה יכול להגיד משהו על המגעים שלכם עם ארגון המורים ועם השביתה, מה אתם עושים כדי לסיים את השביתה?

מיכאל מלכיאור: מנחם כהן: אנחנו שואפים שהמשא ומתן יהיה עם שנינו ביחד, זה הרבה יותר יעיל וטוב.

מיכאל מלכיאור: נמצאים פה גם מכובדנו מהאוצר והם קבעו כלל שעם שובתים לא יושבים.

מיכאל מלכיאור: אז אנחנו מקיימים קשר לא פורמלי עם ארגון המורים אבל משא ומתן בפועל לא מתקיים איתם, אז אולי אפשר לשאול את ידידינו באוצר.

יוסי וסרמן: אדוני, הייתי מאוד שמח אם הם היו מצטרפים למשא ומתן.

מיכאל מלכיאור: נשמע עוד מעט, אולי לאחר שהם שומעים את הדברים שלכם אולי הם ירצו להצטרף.

מיכאל מלכיאור: נשמע עכשיו את ארגון המורים ולאחר מכן את משרד האוצר.

רן ארז: אני רואה את הישיבה הזאת כהמשך לישיבה הקודמת שבה כל חברי ועדת החינוך של הכנסת אמרו פה אחד שמערכת החינוך במדינת ישראל נמצאת במשבר, ולא רק החינוך האקדמי אלא כל מערכת החינוך נמצאת במשבר והמשבר הזה מתמשך לא מעט שנים.

רן ארז: למעשה מאז 1997, מאז תום ההסכם שנעשה בתקופת יצחק רבין ז"ל, משרד האוצר עובד מדי יום, מדי חודש, מדי שנה במטרה לשחוק את שכרנו מפני שלנו אין דרגות.

רן ארז: כל מה שמורה יכול לעשות זה לקוות להזדקן, לשרוד, להגיע לסוף השנה ולהתקדם בוותק.

רן ארז: לכן כל מה שהם עשו במשך כל התקופה הזאת זה לשחוק את שכרנו במודע מתוך ראייה שמדובר בכמות גדולה של אנשים וכל אחוז משכרם ששווה בערך 150 מיליון שקל זה רווח נקי למשרד האוצר.

רן ארז: למרות הסכמים קיימים לבדוק את השחיקה שלנו מדי שנה - אף פעם לא ביצעו זאת.

רן ארז: תמיד התנגדו ובסופו של דבר נאלצנו או דרך בית משפט להגיע לבוררות או ישירות לבוררות כי אף פעם לא הגענו להסכמה.

רן ארז: משרד האוצר מנע מאיתנו נתונים, משרד האוצר לא רצה לתת לנו את השחיקה.

רן ארז: הוא טען שהיא לא קיימת ועובדה היא, איזה פלא, שהבוררים כן קבעו שיש שחיקה.

רן ארז: גם הפעם, מאז 1999 לא קיבלנו את השחיקה המגיעה לנו.

רן ארז: גם הפעם הגענו לאותה בוררות של פרופ' מירוני ואני משוכנע שהשחיקה רק ל-3 שנים, 99-2001 צריכה להיות 7% לטבלה של השכר שלנו.

רן ארז: 7% שזה הרבה מאוד כסף שהמדינה שדדה משכר המורים כל כך הרבה שנים בחוצפה, בעזות מצח, בשרירות לב.

רן ארז: גם בבוררות לא רוצים להגיד את האמת, מנסים להגיע להסכמות.

רן ארז: אנחנו לא נמצאים בבוררות, אנחנו לא טוענים בפני הבוררים, לא נתנו לנו אפשרות להגיע לבוררות, יושבים המומחים ויקבעו כמה שנשחקנו ולמרות שהם מנסים להגיע לעמק השווה, אבל כשמנסים להגיע לעמק השווה יש הידברות, יש משא ומתן בין הבוררים, אני משוכנע שהשחיקה תהיה גדולה ואנחנו נוכיח קבל עם ועדה איך שדדו אותנו.

רן ארז: אבל זה רק חלק אחד.

רן ארז: כי על השחיקה מ-2002 עד 2007 לא מדברים עדיין.

רן ארז: אין להם נתונים.

רן ארז: אם משרד האוצר אין לו נתונים, איך הוא מנהל את כלכלת מדינת ישראל.

רן ארז: הוא טוען שאין לו נתונים, אז איך אתה מתכנן כלכלה?

רן ארז: איך אתה מתכנן תקציב מדינה אם אין לך נתונים?

רן ארז: שקר וכזב.

מיכאל מלכיאור: הבוררות זה רק מ-99 עד 2001?

מיכאל מלכיאור: למה לא יכולים להמשיך - - -

יוסי וסרמן: הם טוענים שאין להם נתונים.

מיכאל מלכיאור: אני הולך עם הטיעון שלך, משרד האוצר, אפשר לקבל על זה הסבר?

מיכאל מלכיאור: מיטל פויירשטיין: הסכם הבוררות שגם אדון רן ארז חתום עליו מסדיר את הנושא של בדיקות שחיקה מ-99 עד 2006 כולל, כשלבקשת ארגוני המורים נקבעו שתי פעימות, 99 עד 2001 ו-2002 עד 2006.

מיכאל מלכיאור: כלומר אין שום בעיה שהבוררות תבחן ותחליט לגבי השחיקה ב-2002 עד 2006.

רן ארז: מה שנאמר עכשיו זה ממש לעוות את האמת.

מיכאל מלכיאור: הם באים לקראתך.

רן ארז: אכן ההסכם הוא מ-99 עד 2006 אבל הם באו ואמרו שהבוררים יפסקו את התוצאה כשיהיו בידיהם כל הנתונים, זאת אומרת אפילו על 99 נקבל בעוד חצי שנה אם יהיו להם תוצאות של 2006 ואז באנו ואמרנו: בוא נעשה שתי פעימות, 99 עד 2001 יש לכם נתונים?

רן ארז: תנו לנו את זה.

רן ארז: ונדבר על השאר אחר כך.

מיכאל מלכיאור: אז עשו מה שהצעת.

זבולון אורלב: תשאל אותה מתי יהיו הנתונים מ-2002 עד 2006?

זבולון אורלב: על זה היא צריכה לענות.

מיטל פויירשטיין: הנתונים נמצאים במאגר משותף למשרד האוצר ושני ארגוני המורים והוא אוסף את הנתונים של השנים האלה כי זה נתונים של הבעלויות - - -

זבולון אורלב: השאלה מתי יסתיים איסוף הנתונים - - -

רן ארז: כל שנה משרד האוצר מפרסם דוח על השכר במדינה, הם אומרים שאין להם נתונים, איך הם מוציאים דוח על השכר כל שנה?

מיטל פויירשטיין: מדובר בנתונים של הבעלויות שנאספים על ידי הוועדה המשותפת.

מיטל פויירשטיין: כל הנושא של השחיקה באמת מוסדר בהסכם.

מיטל פויירשטיין: לגבי מה שרן אמר שלא נותנים להם להישמע, בהסכם הזה נקבע - - -

זבולון אורלב: גברתי, אני מהחינוך רגיל שכששואלים שאלה יש תשובה.

זבולון אורלב: מתי יהיו הנתונים מ-2002 עד 2006?

זבולון אורלב: מיטל פויירשטיין: תוך מספר חודשים.

זבולון אורלב: מה מספר החודשים?

זבולון אורלב: בערך, חודשיים, עשרה חודשים?

מיטל פויירשטיין: עד הקיץ אני מאמינה שיהיו נתונים.

יוסי וסרמן: הם משכו כי ב-2003, 2004, 2005 הייתה הקפאה במשק.

יוסי וסרמן: הכלכלנים שלנו אומרים שמגיע לנו מינוס על השנים האלה.

מיכאל מלכיאור: מיטל, אנחנו רוצים לדעת.

מיכאל מלכיאור: קשה לי להבין, הוא שואל שאלה טובה.

מיכאל מלכיאור: איך יכול להיות שמשרד האוצר שמכין כל שנה תקציב, עושים משא ומתן על זה, איך יכול להיות שאתם לא יודעים מה קרה ב-2002, 2003.

מיטל פויירשטיין: זה לא עניין שלא יודעים, יש נתונים של עובדים - - -

מיכאל מלכיאור: זה הרי לא בהפתעה המשא ומתן הנוכחי.

מיכאל מלכיאור: זה לא דבר שבא פתאום.

מיכאל מלכיאור: ידענו פה מתחילת הזמן שהוועדה הזאת יושבת ממאי שנה שעברה.

מיכאל מלכיאור: אנחנו שומעים כל הזמן שעכשיו יגיעו למשא ומתן אינטנסיבי עם המורים.

מיכאל מלכיאור: היה 11 חודש לפחות לאסוף את כל הנתונים.

מיכאל מלכיאור: אני לא אומר שזה מה שצריך לעכב את הכל אבל אני פשוט מתפלא על שיטת העבודה.

מיכאל מלכיאור: איך יכול להיות שבמשך תקופה כה ארוכה אתם לא מסוגלים להביא את הנתונים.

מיכאל מלכיאור: מה סוד הדבר הזה?

מיטל פויירשטיין: שוב, מדובר במאגר שמשותף לנו ולארגוני המורים.

מיטל פויירשטיין: אני לא רוצה להיכנס לכל ההשתלשלות של הדברים שקשורים למאגר, אחזקה משותפת, היו ויכוחים על תשלום למאגר.

רן ארז: שולם לפני שנים כל החוב.

מיטל פויירשטיין: לא 2002 ו-2006.

זבולון אורלב: זה שהייתה שחיקה מקובל עליכם?

יוסי וסרמן: שנים הם מעכבים לנו את הנתונים.

מיטל פויירשטיין: יש הסכם שקבע בוררות בהרכב של 3 בוררים, בורר מטעם האוצר, בורר מטעם ארגוני המורים ובורר מוסכם.

מיטל פויירשטיין: אם יש לו טענות כלפי הבורר שמייצג אותו או שלא נותנים לו לדבר או משהו כזה - - -

מיכאל מלכיאור: דנו מספר לא מועט של ישיבות וכולנו מודעים למשבר העמוק, כולנו יודעים מה מצב המורים בהכנת המורים, בהכשרת המורים, בתנאים של המורים, בשכר המורים שהוא בתחתית הסקלה הציבורית במדינת ישראל.

מיכאל מלכיאור: כל מי שעוסק בחינוך בישראל יודע שיש פה דבר שחייבים פתרונות מאוד רדיקליים כדי להגיע אליהם.

מיכאל מלכיאור: יחד עם זאת אנחנו שומעים שיש רצון של משרד החינוך בוודאי ואפילו של משרד האוצר להיכנס בצורה רצינית לעיצומו של משא ומתן.

מיכאל מלכיאור: דנו בזה לפני מספר שבועות.

מיכאל מלכיאור: אנחנו בוועדה נתמוך, ניתן את מלוא הגיבוי לאם כל השביתות.

מיכאל מלכיאור: אם אתם ממצים את המשא ומתן, יש פה התקדמות, יש פה משא ומתן רציני, יושבים יומם ולילה, למה לא להרפות קצת, לשבת ביחד עם הסתדרות המורים, למצות את המשא ומתן, אם מחר תראו שהכל בלוף וכל הביטויים החריפים שהשתמשת בהם ואני מבין אותם מאוד, אז אין אדם במדינת ישראל שלא יבין מה שצריך.

מיכאל מלכיאור: מה שקשה לאנשים להבין הוא למה כל כך הרבה זמן הילדים שלנו לא לומדים כשיש משא ומתן?

רן ארז: אני אסביר למה כל כך הרבה זמן הילדים שלנו לא לומדים וזה אפילו יותר זמן ממה שאדוני חושב.

רן ארז: ב-5 השנים האחרונות ממשלת ישראל קיצצה בחינוך העל יסודי 8 וחצי שעות שבועיות מכל ילד.

רן ארז: זו השבתת מערכת החינוך יום וחצי בשבוע יזום על ידי הממשלה.

רן ארז: ושואלים: למה הילדים שלנו לא לומדים?

רן ארז: מי שואל, אנחנו נאבקנו ולא ראינו שהכנסת נאבקה וסליחה אדוני, שכר מורה מתחיל היום זה 15 וחצי שקל לשעה.

רן ארז: שכר מינימום לנוער עובד זה 15 שקל ואגורה.

רן ארז: מורה מתחיל אחרי 4 שנים אוניברסיטה מקבל פחות משכר מינימום של סטודנט.

רן ארז: מורה אחרי 20 שנה במערכת החינוך, 4 שנות לימוד באוניברסיטה, BA, מגיע ל-33 שקל ברוטו לשעה.

רן ארז: כמעט כמו בייביסיטר, ואכן קוראים לנו שמרטפים.

רן ארז: לא מתייחסים אלינו כאל מי שצריך להשקיע במערכת החינוך ולקדם את הנוער.

רן ארז: אני רוצה לחזור קצת אחורנית.

רן ארז: השחיקה זה חלק קטן מהבעיה.

רן ארז: ערך השעה שלנו נמוך ביותר ואם לא ישנו את ערך השעה לא יעזור כל תוספת שעות שיתנו לנו לעבוד כי לתת לנו עוד שעות הוראה בשכר מזערי כזה, מוחל על הטובות האלה.

רן ארז: צריך לשנות את ערך השעה ואז בוודאי הרבה יותר אנשים מוכשרים יגיעו למערכת החינוך והמורים הצעירים שמצטרפים לא יעזבו 50% מהם תוך 4 שנים.

רן ארז: תראה מה קורה במכללות להכשרת עובדי הוראה?

רן ארז: לא הולכים יותר ללמוד כי הם מבינים שלא שווה להשקיע בלימודים כאשר מתחילים קריירה כזאת שכל מה שאנחנו יכולים לעשות זה לחכות להזדקן כדי להתקדם בותק.

רן ארז: והשכר הוא פחות משכר מינימום.

רן ארז: 16,000 מורים מקבלים השלמת הכנסה.

רן ארז: האם זה מקובל על דעתו של מישהו?

רן ארז: יש מישהו בכנסת בציבור הישראלי שלא מבין שחינוך זה חשוב?

רן ארז: יש מישהו שלא מבין ולא מכיר מהן תוצאות מערכת החינוך בהישגים לימודים פנימיים לקראת האוניברסיטה ובהישגים גלובליים?

רן ארז: יש מישהו שלא מבין מה קורה מבחינה ערכית עם האלימות, עם הנשירה, עם הניכור?

רן ארז: כולם מבינים, כולם מדברים ואף אחד לא עושה כלום וכשהמורים יוצאים לשביתה פתאום אומר משרד החינוך: הם לא אחראים, הם לא עושים בחינות מתכונת, הם פוגעים בילדים.

רן ארז: הממשלה פוגעת בילדים.

רן ארז: הממשלה פוגעת במודע בילדים ובסטודנטים כי זה היחס לציבור שצריך להוציא עליו כסף.

רן ארז: לא ציבור שמכניס כסף.

רן ארז: לכן אין לצפות מממשלת ישראל במצב שאנחנו נמצאים כרגע שיעשו משהו.

רן ארז: הממשלה הזו מכהנת שנה.

רן ארז: לא עשו אפילו פעם אחת ישיבת ממשלה על מערכת החינוך.

רן ארז: הם לא יודעים מה קורה במערכת החינוך?

רן ארז: הם יודעים.

רן ארז: כתבתי 3 מכתבים לראש הממשלה הוא אפילו לא ענה.

רן ארז: לפני שבוע כתבתי לו מכתב רביעי שלא ענה בכלל.

רן ארז: שרת החינוך נפגשת איתנו, מגלה רצון טוב, מדברת איתנו באותה השפה, היא מבינה את המערכת, היא רוצה, יש לה תוכניות אבל היא אומרת: משרד האוצר מגביל אותי, לא נותנים לי.

רן ארז: הם מנהלים את מערכת החינוך.

רן ארז: ישבנו במשא ומתן מאוגוסט 2005, יותר משנה וחצי, לא התקדמנו מילימטר.

רן ארז: עשינו שביתות, ב-13 במרץ פנה אלי הממונה על השכר אלי כהן והתחייב בכתב:

רן ארז: בוא תעצור את השביתות וננהל משא ומתן אינטנסיבי, ענייני, אמיתי.

רן ארז: במשך 24 ימים היו רק 3 ישיבות ואתה יודע על מה דיברו שם משרד האוצר?

רן ארז: על איך לקצר את תהליך הפיטורים הפדגוגיים של המורים.

רן ארז: משרד האוצר מדבר על פיטורים פדגוגיים, לא משרד החינוך.

רן ארז: משרד האוצר מדבר על כמה ילדים צריכים להיות בכיתה, לא משרד החינוך.

רן ארז: משרד האוצר מדבר איך צריך מורה להשתלם כדי להתקדם, לא משרד החינוך.

רן ארז: אז בוודאי גם שרת החינוך אומרת: לא מאפשרים לי לתפקד.

רן ארז: מה אנחנו צריכים להאמין למשרד האוצר הזה שפעמיים ביקש מאיתנו תפסיקו את השביתות ונדבר משא ומתן ענייני ולא דיבר?

זבולון אורלב: אתה מאמין שהם הולכים להוסיף 8 מיליארד שקלים?

רן ארז: זאת הדרישה שלנו.

רן ארז: הם כתבו שם מה שהמורים דורשים.

זבולון אורלב: דה מרקר זה לא עיתון ילדים, דה מרקר נחשב בכל זאת לעיתון כלכלי רציני.

זבולון אורלב: אם ראשי האוצר מדברים שתהיה תוספת - - -

רן ארז: בשבוע שעבר נפגשתי עם שמואל אבואב לשיחות בלתי פורמליות.

רן ארז: הוא שאל אותי: נניח נשיג תקציב של 4 מיליארד שקל, זה לא מספיק, מאיפה אני מביא עוד שני מיליארד?

רן ארז: עניתי לו שאני לא יודע.

רן ארז: ואז הוא אמר: אולי תוותרו על גמולי הבגרות.

רן ארז: ואני נזכר בדוברת.

רן ארז: ואולי תוותרו על שעות החינוך ושעות הגיל ושעות האם ואז יהיה לנו כסף.

רן ארז: יופי, אנחנו יכולים גם להביא כסף מהבית ולממן לעצמנו את השכר כי למשרד החינוך למרות הרצון הטוב והכן שלו, אין את היכולת, הם לא בעלי הבית, אין להם את פנקס הצ'קים של מערכת החינוך.

מיכאל מלכיאור: אני רוצה לשאול אותך, כל הדברים שאמרת עכשיו מקובלים.

מיכאל מלכיאור: לא ענית על השאלה, יש לך שרת חינוך שאתה סומך עליה - - -

רן ארז: מעריך אותה ואוהב אותה.

מיכאל מלכיאור: היא אומרת היום ואתה שומע גם מהשותפים שלך שיש להם בדיוק אותן טענות כמו לך, שיש התקדמות רצינית מאוד במשא ומתן, שיש מרתון של ישיבות שזה לא פעם בחודש או חודשיים אלא היום יושבים יומם ולילה.

מיכאל מלכיאור: למה לא למצות עכשיו את המצב, למה לתת לכל המערכת להתפורר כשיש אפשרות, יכול להיות שתראו שהכל בלוף והגעתם למיצוי.

מיכאל מלכיאור: שרת החינוך עומדת מאחורי הדברים ואומרת שיש לה גם את האישורים הדרושים של האוצר כדי להתקדם בצורה רצינית.

מיכאל מלכיאור: ככה היא לא דיברה לפני 3 חודשים.

מיכאל מלכיאור: למה לא לתת לה ולכם ולתלמידים את האפשרות למצות את התהליך הזה.

מיכאל מלכיאור: הרי בסופו של דבר יהיה משא ומתן אבל בינתיים להרוס כל כך הרבה דברים.

מיכאל מלכיאור: זו הנקודה.

מיכאל מלכיאור: כל שאר הדברים שאמרת בוודאי מקובלים עלינו אבל למה לא ללכת עכשיו, להגיד בסדר, נמצה, נשב יומם ולילה, עם המורים ועם הרצון החדש של הקולקטיב שנקרא ממשלת ישראל.

מיכאל מלכיאור: אם נראה שזה אפשרי, מה טוב, אם נראה שזה בלתי אפשרי – אז נעשה את אם כל השביתות.

רן ארז: אני אנסה להתייחס למה ששאלת בצורה מפורטת.

רן ארז: אנחנו מנהלים משא ומתן מחודש אוגוסט 2005, שנה וחצי ולא התקדמנו כלום, למרות שתי הבטחות שניתנו אחת בעל פה ואחת בכתב שאם נפסיק את השביתות ואכן הפסקנו, ינהלו איתנו משא ומתן, לא ניהלו משא ומתן.

רן ארז: בהתחלה אמרו לנו אין על מה לדבר וכשהתחלנו לשבות אמרו:

רן ארז: אנחנו לא מדברים עם שובתים.

רן ארז: אין להם כל כוונה להוציא כסף.

רן ארז: יותר מזה, נמצאים במשבר.

רן ארז: מה צריך לעשות אדם שנמצא במשבר ורוצה לפתור את המשבר?

רן ארז: בא ומדבר.

רן ארז: אנחנו היום לא שובתים, לא קראו לנו למשא ומתן.

רן ארז: יום שישי לא שבתנו, לא קראו לנו למשא ומתן.

רן ארז: מחר לא נשבות, לא מדברים איתנו.

רן ארז: אלא מה?

רן ארז: רוצים להעמיד לנו תנאים, תבואו, תודיעו לנו שלא תשבתו ואז נדבר אתכם.

רן ארז: אין להם כל כוונה לתת לנו כסף כי אם היו רוצים לתת כסף ולשפר את שכרנו היו עושים את זה עוד לפני זה.

רן ארז: גם עכשיו אם יש משבר, בואו תדברו איתנו כמו שדיברו עם בנק ישראל.

רן ארז: היה משבר, הייתה שביתה, שם לא אמרו: לא מדברים עם שובתים.

רן ארז: שם באו ודיברו וניסו לפתור את הבעיה.

רן ארז: משרד החינוך לצערי הרב פשט את הרגל כי יש היום במערכת החינוך יותר מ-630 גופים מתערבים שמשרד החינוך עובד איתם בשיטת המצ'ינג.

רן ארז: הם היום גופים פרטיים שנכנסים למערכת החינוך ובעל המאה הופך להיות בעל הדעה.

רן ארז: גופים כמו מכון המנהלים, קרן קרב, קרן רש"י, כל מיני גופים שמתערבים במערכת החינוך, באים עם כסף מחוץ לארץ, יהודים טובים, אנשים טובים, משרד החינוך נותן את חלקו אבל הם גם אומרים מה לעשות במערכת החינוך.

רן ארז: כדי שההורים היום יבטיחו חינוך לילדים הם משלמים הרבה כסף.

רן ארז: הקימו עמותות הורים, משלמים 10,000 ואפילו 15,000 שקל לשנה כדי להבטיח חינוך טוב לילדים.

רן ארז: מדוע?

רן ארז: כי הם איבדו את התקווה בכך שממשלת ישראל יכולה לדאוג לילדים שלהם.

רן ארז: אנחנו נמצאים פה במשבר ואדון אלי כהן אומר: עם שובתים אני לא מדבר.

רן ארז: זה יפתור את המשבר?

רן ארז: זה יקדם את מערכת החינוך?

רן ארז: אדוני יושב ראש הוועדה ישב פה לפני כחודשיים וועדת החינוך קיבלה החלטה פה אחד שאנחנו מחליטים שיש לאפשר ל-2% מציבור המורים לצאת לפנסיה מוקדמת.

רן ארז: עשו הסכם עם הסתדרות המורים על 1000 מורים ועוד 300 שמנהלי המחוזות יוציאו.

רן ארז: למרות שוועדת החינוך של הכנסת התרשמה וקיבלה החלטה פה אחד, הם לא מבצעים אותה.

רן ארז: ובינינו, זה לטובתם כי זה לרענן את המערכת, להוציא אנשים עייפים, שחוקים, שאפילו הגיעו לשכר של 8000 שקל ברוטו לחודש ולקבל במקום ב-3500 רעננים וצעירים, אפילו כלכלית כדאי להם והם לא עושים את זה.

רן ארז: אז למה להאמין להם?

רן ארז: שיחליטו מה המתווה?

רן ארז: מה המסגרת?

זבולון אורלב: מה צריך לעשות כדי שתיפסק השביתה?

רן ארז: קודם כל לשבת איתנו בלי תנאים.

מיכאל מלכיאור: זה לא יפתור את כל הדברים שאמרת.

זבולון אורלב: שאלתי מה צריך לעשות כדי להפסיק את השביתה?

רן ארז: שישדרו לנו קצת יותר אמינות כי אין היום טיפת אמינות.

זבולון אורלב: מה זה נקרא לשדר אמינות?

רן ארז: להגיד, אנחנו מוכנים להעלות את שכר המורים ב-X אחוזים, זאת הבטחה שלנו, בוא נראה עכשיו מה אתם יכולים לתת.

מיכאל מלכיאור: על זה המשא ומתן.

מיכאל מלכיאור: רן ארז: לא על זה המשא ומתן.

מיכאל מלכיאור: המשא ומתן אומר בוא נראה מה אתם יכולים לתת ואחר כך נראה מה אנחנו יכולים לשלם.

מיכאל מלכיאור: זו שיטת המשא ומתן.

רן ארז: דבר שני, הם לא מדברים איתנו על כסף.

רן ארז: הם אומרים, מה שאמר דוברת אולי 30%.

רן ארז: אנחנו רוצים לשכוח מהטראומה של דוברת וליבנת.

רן ארז: אנחנו רוצים להתחיל לנהל משא ומתן, הצענו רפורמה ביוזמתנו ואנחנו בעד רפורמות אבל לא יכול להיות שהכל ייעשה על ערך שעה כל כך נמוך, פחות משכר בייבי סיטר.

מיכאל מלכיאור: אנחנו רוצים להתקדם, אנחנו רוצים לפתור את כל השאלות ששמת על השולחן, מה צריך לעשות שרת החינוך, שר האוצר, ראש הממשלה כדי שתפסיקו את השביתה?

רן ארז: להגיד דבר פשוט, לא יתכן שמורה אקדמאי ירוויח פחות מאקדמאי אחר בשירות הציבורי.

רן ארז: אם טבלת השכר של עובדי המח"ר, מדעי החברה והרוח שיש להם אותה השכלה כמונו היא ב-50% יותר גבוהה מהטבלה שלנו, למורים מגיע לפחות כמו לשאר האקדמאים במשק.

רן ארז: לא למדנו פחות, אנחנו לא עושים עבודה פחות חשובה ואני לא אומר יותר חשובה - - -

זבולון אורלב: כל זה לפני משא ומתן?

רן ארז: בוודאי.

יוסי וסרמן: אין ולו פער קטן בין דברי רן לבין מה שאני חושב.

יוסי וסרמן: אני חושב שהמצב כל כך חמור שאין יותר חמור ממנו.

יוסי וסרמן: סך הכל מה שאני רוצה זה לאחד כוחות, ללכת למשא ומתן ולנסות בכל כוחנו להגיע לתוצאות.

יוסי וסרמן: גם אם נשבות התוצאה של השביתה תהיה משא ומתן.

יוסי וסרמן: הרי אחרי שביתה תמיד יש משא ומתן, שוב שביתה ושוב משא ומתן.

יוסי וסרמן: אנחנו מדברים על משהו מאוד כבד.

יוסי וסרמן: לא נוותר בשום פנים ואופן, נקבל מה שמגיע לנו.

יוסי וסרמן: לדעתי נקבל יותר מהר אם נאחד כוחות ונלך יחדיו.

יוסי וסרמן: לכן אני חושב שכרגע צריך למצות את המשא ומתן וללכת לשביתה מתואמת יחדיו שתהיה אם כל השביתות אם יתברר שאין כל ברירה.

2396: אני מאמין שאם האוצר אומר שיש כסף אז יש כסף.

2396: אם הייתי חושב שאין כסף לא הייתי יושב למשא ומתן דקה אחת.

2396: האוצר אומר שהוא מוכן להקצות כסף לרפורמה.

2396: אנחנו מנהלים משא ומתן ענייני.

2396: אני לא רוצה להיכנס עכשיו להאשמות הדדיות בגלל מי זה נמרח.

2396: אנחנו כרגע באיחור של שעה למשא ומתן שמתחיל עכשיו.

2396: אני מאוד מקווה שבסוף השבוע נהיה יותר חכמים.

2396: איך אמרתי ליוסי, ביום שישי בכל מקרה נשאר חברים.

2396: יכול להיות שנבין שאי אפשר להגיע לרפורמה.

2396: יכול להיות שנבין שאפשר להגיע רק להסכם קיבוצי.

2396: אבל כדי להבהיר את הדברים אמרנו: בוא נשב 7 נקיים ונראה איפה אנחנו חיים.

2396: אורי ויצמן: מר וסרמן, אני מייצג את המכללה הגדולה ביותר להכשרת מורים, למה אתה לא מצטרף לשביתה?

2396: איך תשכנע אותי ואת הסטודנטים האחרים ללמוד הוראה אם אתה לא תזדהה?

יוסי וסרמן: אני מזדהה עם כל דרישה צודקת של הסטודנטים.

מיטל פויירשטיין: אנחנו גם הולכים לאותו משא ומתן.

מיטל פויירשטיין: אני מזמינה את ארגון המורים בכל עת להפסיק לשבות ולהצטרף אלינו בשמחה.

מיטל פויירשטיין: קביעת הממונה על השכר היא שכל עוד השביתה מתמשכת לא נשב.

מיטל פויירשטיין: נשמח לשבת עם רן - - -

מיכאל מלכיאור: אני רוצה להציע לכם, אני חושב שצריך להפסיק את השביתה ולהיכנס לעומק של משא ומתן.

מיכאל מלכיאור: אני חושב שצריך למצות את המשא ומתן, זו הדרך הנכונה.

מיכאל מלכיאור: אבל לפעמים זה משחקי יוקרה.

מיכאל מלכיאור: מה הבעיה?

מיכאל מלכיאור: תשבו היום, תשבו מחר ואולי כתוצאה מזה שתשבו היום ומחר אולי הילדים שלנו ביום שלישי יוכלו ללמוד.

מיטל פויירשטיין: כרגע העמדה היא כפי שהצגתי אותה, אני מוכנה להעביר את המסר הלאה.

מיכאל מלכיאור: תביאו לנו תשובה לשאלה הספציפית הזאת.

רן ארז: חבר הכנסת מלכיאור, אלי כהן אמר לי בשיחה ואבואב אמר לי בשיחה שהם מעדיפים לנהל את המשא ומתן רק עם הסתדרות המורים.

מיכאל מלכיאור: אז אנחנו קוראים להם עכשיו לשבת יחד אתכם, לא ביום שלישי, היום.

מיכאל מלכיאור: תבדקי עכשיו גברתי נציגת האוצר, תוך כדי ישיבה ותתני לנו תשובה.

מיכאל מלכיאור: אני מאמין בכל הכוונות הטובות שלכם אבל יש פה שאלות גורליות על סדר היום.

מיכאל מלכיאור: כל המערכת כבר סבלה מספיק על אי ההתקדמות מכל הסיבות.

מיכאל מלכיאור: לא משנה מי אשם בזה.

מיכאל מלכיאור: רוצים לצאת מהפלונטר.

מיכאל מלכיאור: הם מוכנים היום לשבת, להצטרף אליכם במעלה החמישה, תתחילו היום, תמשיכו מחר, יכול מאוד להיות שעד סוף יום מחר הם כבר יבטלו את המשך השביתה.

מיכאל מלכיאור: ככה הם טוענים, תקחו אותם על המילה שלכם ותצרפו אותם למשא ומתן.

זבולון אורלב: הרי מה הם אומרים, הם אומרים: אם יתברר שכוונותיכם רציניות אז זה בסדר גמור.

זבולון אורלב: יש לכם יומיים לנהל משא ומתן ביושר, לשים 8 מיליארד על השולחן - - -

מיכאל מלכיאור: הוא מוכן לשבת עכשיו בלי שום התחייבות.

מיכאל מלכיאור: מיטל, תצאי החוצה, תעשי טלפונים - - -

מיטל פויירשטיין: הצוות שלנו שם בישיבת הכנה, אני לא בטוחה שאני אצליח - - -

מיכאל מלכיאור: את תצליחי.

מיכאל מלכיאור: תגידי שיושבים על המדוכה.

מיכאל מלכיאור: אנחנו רוצים לשמוע את הגורמים השונים שהגיעו לפה אבל נעשה את זה בקיצור.

מיכאל מלכיאור: קודם נשמע את נציג מועצת התלמידים והנוער, יהודה עשהאל, בבקשה.

יהודה עשהאל: ראשית אני רוצה להודות לסטודנטים שמגלים אחריות גם למערכת החינוך הקטנה יותר ומצטרפים למאבקים השונים למען החינוך בישראל בכל הגילאים.

יהודה עשהאל: לכולם ברור ולא צריך להאריך בזה שהמערכת קורסת וצריכה שיפורים בכל האופנים, מעמד המורה, שכר המורה, צפיפות בכתות, אקלים בית ספרי.

יהודה עשהאל: כל הבעיות והדרכים לפיתרון שלהם ידועות לכולם.

יהודה עשהאל: אבל לא יתכן שמאבק המורים עם כל ההערכה שיש לנו ואנחנו שותפים מלאים לכל הכוונות והרצונות של המורים לקדם את מערכת החינוך, כי בסופו של דבר מורים שמשלמים להם יותר טוב ומורים שמעמדם טוב יותר - זה מגיע אלינו אל התלמידים שמקבלים חינוך יותר איכותי שמכין אותנו להמשך.

יהודה עשהאל: אבל לא יתכן שזה יהיה על גב התלמידים בתקופה כזו שכולם שוכחים אותה, שזו תקופה שמכריעה על שכבה שלמה בכל הארץ של כיתות י"ב, איך הם יגיעו לצבא ואחר כך איך הם יגיעו למערכת ההשכלה הגבוהה, אפרופו הישיבה שהייתה קודם.

יהודה עשהאל: תלמידי י"ב שיפסידו בחינות בגרות השנה, לא יוכלו אם בכלל, להשלים אותן אחרי הצבא, אני לא מדבר על מצב שידחו בגרויות ואנחנו נאלצנו להגיע למצב של שיגור מכתב לשר הביטחון להכין תוכנית מגירה לדחיית גיוס יולי אוגוסט עם כל הסיכונים הביטחוניים שמדברים עליהם בקיץ הקרוב.

יהודה עשהאל: לכן אנחנו שעומדים מהצד ואנחנו אלה שנפגעים, מאוד נשמח, ואנחנו דורשים שהמורים ומשרד האוצר ירדו מהעצים שטיפסו עליהם על גב התלמידים ושיתחילו לדבר בצורה אמיתית בלי משחקים והודעות לתקשורת של 8 מיליארד בעיתונים אלה ואחרים אלא לשבת בצורה כנה ואמיתית לדיונים כדי לקדם את החינוך בישראל.

מיכאל מלכיאור: נציג ההורים, יהודה סקר, בבקשה.

יהודה סקר: בשם ארגון ההורים הארצי, אני כבר 25 שנה יושב הראש בנושא ארגוני הורים, מצב כזה עוד לא היה.

יהודה סקר: יש לי 3 ילדים בגירים והקטנים שלי כעת בחינוך הדתי.

יהודה סקר: עוד לא ראיתי מצב כזה שמתאחדים כל הגופים, יש פה גופים חברתיים, ארגון המורים, מגמה ירוקה, פרלמנט נשים, מחנות עולים.

יהודה סקר: חבר הכנסת אורלב מלווה אותנו בחינוך הדתי, ייאמר לשבחו, כבר 18 שנה.

יהודה סקר: לא יתכן מצב שהורה בחינוך הדתי צריך לשלם 300,000 עד שהילדים שלו יסיימו את התיכון.

יהודה סקר: המצב בלתי אפשרי.

יהודה סקר: ההורים משלמים כ4- מיליארד שקל שכר לימוד כל שנה.

יהודה סקר: הורה צריך כבר בגן ילדים לעשות "דן חסכן" לאוניברסיטה.

יהודה סקר: אני עצמי גם הייתי סטודנט, אני בוגר תואר שני באוניברסיטת בן גוריון, בזמנו נלחמתי במאבק אבל לא היה מצב כזה.

יהודה סקר: אני קורא לרן ארז ולכולם, אני מקווה שתהיה תשובה מאלי כהן.

יהודה סקר: זה נראה לי קטנוני שהוא אומר: אני מוכן להיכנס למשא ומתן, הרי כבר שנה וחצי מותחים אותי.

יהודה סקר: אני מציע להתחיל במשא ומתן מיידי.

סלאם שרקייה: אני מזכ"ל ארגון הסטודנטים אבל לפני זה למדתי הוראה ואני מורה וחבר הסתדרות המורים ואני חייב להגיד שאני מתבייש, ממורמר ומתוסכל מעמדת הסתדרות המורים.

סלאם שרקייה: אני בטוח ומשוכנע שעמדת הסתדרות המורים היא על בסיס פוליטי נטו ולא בנויה על בסיס מקצועי.

סלאם שרקייה: אומנם המון תלמידים נפגעים מזה שארגון המורים משבית ואומנם סטודנטים אכן נפגעים, ואני סטודנט ומשבית, אבל בסופו של דבר המדינה והממשלה מבינות רק שביתות והפגנות.

סלאם שרקייה: רק ככה אפשר להגיע למשא ומתן.

סלאם שרקייה: אני חושב שהיום יש סוג של קושי, לא יכול להיות מצב שאני מורה, באתי מהצפון ללמוד בירושלים, שמתי כמעט 200,000 שקל כסטודנט ואני מתחיל להרוויח 3000 שקל לחודש כמורה כאשר אני צריך לחיות.

סלאם שרקייה: לא יכול להיות מצב שיש יותר מ-12,000 מורים רק מהמגזר הערבי שיושבים בבית ואין להם שעות הוראה.

סלאם שרקייה: המערכת רקובה והיא צריכה שינוי דרסטי ודרמטי ועל כך רציתי להפנות את השיח הזה למזכ"ל הסתדרות המורים ולהגיד לו שכחבר הסתדרות המורים, כמורה וכמזכ"ל ארגון הסטודנטים אני מתבייש בעמדה שלו.

מיכאל מלכיאור: תודה, אני מבקש ממש בקיצור רב התייחסויות.

מיכאל מלכיאור: תומר עובד, סגן יושב ראש ארגון הסטודנטים בישראל, בבקשה.

תומר עובד: תודה, אני לומד במכללת לוינסקי ובזמנו הקמתי את הפורום של המכללות להכשרת מורים.

תומר עובד: אני רוצה להתייחס לדברי הנער החביב יהודה, נציג מועצת התלמידים והנוער.

תומר עובד: עם כל הכבוד לחשיבות של הלימודים שלך אני לומד להיות מורה.

תומר עובד: אני אמור בסופו של דבר לחנך דור.

תומר עובד: אני מזמן עזבתי את מערכת החינוך.

תומר עובד: גם כשהייתי במערכת החינוך, מקצוע ההוראה היה נתון לזלזול והזילות הזאת במקצוע ההוראה זו תוצאה של מדיניות הממשלה, ואני מסתכל פה על הפאנל של האנשים שיושבים פה ואני תמה.

תומר עובד: אני רואה את החשיבות שאתם מייחסים לחינוך.

תומר עובד: אני שומע אתכם פעם אחרי פעם מדברים בנחישות על החשיבות של החינוך ושום דבר לא נעשה.

תומר עובד: אני בסך הכל נער שיוצא עכשיו לעולם, אני משלם שכר לימוד כמו כל סטודנט, אני מוציא המון כסף על עזרי הוראה, עזרים שסטודנט אחר לא מוציא, זה בגלל שמערכת החינוך לא מספקת לי את הציוד על מנת לחנך את התלמיד בצורה הטובה ביותר.

תומר עובד: את כל זה אני מוציא מהכיס כשבסופו של דבר אני הגעתי למערכת חדור אידיאולוגיה.

תומר עובד: האידיאולוגיה הזאת דועכת והאנשים הטובים ממערכת החינוך לא נכנסים בכלל למערכת החינוך.

תומר עובד: הם מסיימים, מקבלים את התואר שאתם המצאתם, BED, אין באף מקום בעולם כזה דבר, מה זה?

תומר עובד: המצאתם תואר, נתתם לכמה אנשים ואין מה לעשות עם זה אחרי זה.

תומר עובד: הולכים לעבוד בבניין ומרוויחים יותר.

מיכאל מלכיאור: אני חושב שאמרת דברים מאוד חשובים.

מיכאל מלכיאור: בוא נשמע את האוצר ואני מקווה שהם חזרו אלינו עם בשורה.

מיטל פויירשטיין: ניסיתי להשיג את הממונה על השכר, הוא בישיבה אצל שר האוצר אבל אני מזמינה את רן ליצור איתו קשר ולסכם ביחד איתו.

מיכאל מלכיאור: זה לא רן ביקש, זה אני ביקשתי, אנחנו הוועדה ביקשנו.

מיכאל מלכיאור: אני מבקש שתשיגי, אם הוא אצל שר האוצר אני בטוח שהוא רוצה לא פחות מאיתנו את התוצאה הזאת.

מיכאל מלכיאור: תתקשרי למשרד שר האוצר תגידי שיושבת פה כל ועדת החינוך ומחכה לתשובה.

מיכאל מלכיאור: אנחנו מוכנים לעשות הפסקה של כמה דקות כדי לדבר איתו רק תשיגי אותו.

זבולון אורלב: אלא אם כן הוא מעוניין בשביתה.

מיכאל מלכיאור: תשיגי אותו בבקשה.

מיכאל מלכיאור: בינתיים נשמע בקיצור נמרץ את יושב ראש אגודת הסטודנטים של אוניברסיטת ת"א, בועז טופורובסקי, בבקשה.

23639: אנחנו באמת בשיתוף פעולה נדיר בין ארגוני הסטודנטים, ארגון המורים ולצערי ארגוני התלמידים מועצות התלמידים לא שותפות אלינו ולדעתי זו טעות.

יהודה עשהאל: שלא באשמתנו.

יהודה עשהאל: היו"ר מיכאל מלכיאור: למה זה לא באשמתכם?

יהודה עשהאל: זה לא באשמתנו, רן ארז יודע.

רן ארז: ביקשו שנצרף את מועצת התלמידים למאבק שלנו ואני אמרתי שמבחינה מצפונית ואתיקה מקצועית אינני יכול להרשות לעצמי שמורים ייעזרו בתלמידים כדי לקדם את שכרם, זה לא יכול להיות שמחר הדבר הזה יקרה - - -

מיכאל מלכיאור: אבל הוא דיבר על מאבק הסטודנטים.

יהודה עשהאל: במאבק הסטודנטים אנחנו יד ביד.

יהודה עשהאל: ככל הנראה אנחנו הולכים גם להוציא מכתב משותף - - -

23639: אנחנו הסטודנטים קראנו לתלמידים להצטרף למאבק על כלל מערכת החינוך.

23639: מה שקורה כאן וכולם מסכימים זה שיש כאן תהליך של הפרטה של מערכת החינוך על ידי חבורה של פקידים באוצר ששולטים במדינה ואתם רואים מה קורה כאן, כולם מחכים לתשובה של אדם אחד שלא נבחר אלא מונה ויש לו דעה וראיית עולם מאוד ברורה.

יצחק גלנטי: יש לו כסף.

23639: ההבדל הוא שהכסף הוא שלנו.

23639: זה שאנחנו נותנים לו לעשות בזה מה שהוא רוצה, זו הטעות.

23639: הסטודנטים חושבים שאם עכשיו לא נעשה תהליך קיצוני שבתוכו זה אומר השבתה ופגיעה בנו כי כשאנחנו שובתים אנחנו פוגעים בעצמנו, פגיעה בטוח הקצר על ידי שביתה וגם התלמידים יפגעו בעצמם בטווח הקצר, בטווח הארוך אפשר לסגור את הבסטה של מערכת החינוך במדינת ישראל וכתוצאה מזה לסגור גם את מדינת ישראל.

מיכאל מלכיאור: תודה, יושב ראש אגודת הסטודנטים במכללה לחינוך דוד ילין, מוטי מלכה בבקשה.

מוטי מלכה: לא רציתי לדבר דווקא בתור יושב ראש אגודה אלא דווקא להגיב למשהו שהנער נציג מועצת התלמידים והנוער אמר שהם האוכלוסייה שסובלת פה, והם לא היחידים פה.

מוטי מלכה: אני לא מדבר כרגע כסטודנט כי כשאמרתי להורים שלי שאני הולך ללמוד חינוך הם אמרו לי: אל תעשה את השטות הזאת.

מוטי מלכה: ומדובר על שני אנשים שהם מורים בעצמם.

מוטי מלכה: אבא שלי מורה 35 שנה.

מוטי מלכה: בתור בן של מורה כל ההזדהות שלי היא עם רן ארז וארגון המורים כי לגדול בבית של מורה עם המשכורת שמורה בישראל מקבל, אבא שלי עשה השלמה הכנסה בעבודת בנייה.

מוטי מלכה: פעם בשנה חודשיים הוא עבד בניין.

יצחק גלנטי: למה אתה הולך להוראה?

יצחק גלנטי: זה 15 וחצי שקל לשעה.

מוטי מלכה: כי מישהו צריך לעשות את זה.

יצחק גלנטי: אז זה מטעמים אידיאולוגים.

מוטי מלכה: נטו אידיאולוגיים.

מוטי מלכה: יש פה הרבה אנשים שמדברים מהצד של המורה, מהצד של התלמיד, אולי כדאי גם להזכיר את הצד של המשפחות של המורים שמשרתות את המדינה הזאת לא פחות מחיילים ושוטרים ולא מקבלים בהתאם.

מיכאל מלכיאור: תודה לך.

מיכאל מלכיאור: אני מבקש מחברי הכנסת להתייחס.

מיכאל מלכיאור: חברת הכנסת מרינה סולודקין.

מרינה סולודקין: מובן מאליו שליבי עם מאבק המורים אבל כאן יש לי חילוקי דעות.

מרינה סולודקין: למה אתם מתעלמים מנציג התלמידים?

מרינה סולודקין: הוא אומר דברים מאוד חשובים, במקרה הזה זה לא מקרה ששביתת הסטודנטים, שביתת המרצים ושביתת הפרופסורים באוניברסיטאות.

מרינה סולודקין: הוא אומר: אנחנו נגד שעל גבינו עושים שביתות בזמן הכי חשוב בכיתות י"ב.

מרינה סולודקין: אני רוצה לומר שכאן אנחנו רואים הבדלים בין הארגונים, בין ארגון המורים והסתדרות המורים ואני לא יודעת מי צודק.

מרינה סולודקין: אולי אלה שעכשיו יושבים במשרד החינוך יותר צודקים.

מרינה סולודקין: מתי עושים שביתות?

מרינה סולודקין: כשזבולון אורלב היה יו"ר ועדת החינוך עשיתי חוק לא לעשות שביתות ב-1 בספטמבר.

מרינה סולודקין: היום יכולתי לעשות חוק לא ב-1 בספטמבר ולא בחודשים מאי ויוני שהכרחיים לבגרות לכיתות י"ב.

מרינה סולודקין: אתם מגיעים בטקטיקות, באסטרטגיות ובמוסר.

מרינה סולודקין: אני בעד להעלות את סטטוס המורה ואני מכירה מדינות רבות שסטטוס המורה הוא עניין של מוסר המדינה וקדושת המדינה כי מבינים על מה מדברים.

מרינה סולודקין: אבל להשתמש בתלמידים בזמן הכי רגיש זה לא נכון.

מרינה סולודקין: אנחנו צריכים כאן בוועדה לעזור.

מרינה סולודקין: אני חוזרת לנציג התלמידים, כדי לעזור גם לארגוני המורים וגם לאוצר לרדת מהעץ, תודה.

אורי ויצמן: יש לי שאלה לחברת הכנסת סולודקין.

אורי ויצמן: אני מאוד מקבל את מה התלמיד אמר.

אורי ויצמן: אבל זה משול לעניין שאדם נפצע חתך עמוק, לא יכסו את זה בפלסתר.

אורי ויצמן: כדי לתקן ממש צריך להכאיב ולעשות תפרים.

אורי ויצמן: כרגע הפצע עמוק, אם לא נעשה תפרים זה לא יגמר.

מרינה סולודקין: הנהלת ארגוני המורים והסתדרות המורים לא משתמשים בכלים הנכונים בזמן הנכוו.

מרינה סולודקין: צריכים לשבת ולחשוב איך לעשות מאבקים אחרת, לא על גבם של תלמידים.

זאב אלקין: הדרישה של המורים מוצדקת לגמרי.

זאב אלקין: דיברנו על כך לא פעם ולא פעמיים בוועדה.

זאב אלקין: ברור ששכר המורים במדינת ישראל מחפיר והוא לא יכול להישאר כמות שהוא.

זאב אלקין: השאלה היא רק מהי הדרך הנכונה ביותר והמהירה ביותר להגיע לפיתרון.

זאב אלקין: בעקבות הדברים שנשמעו כאן ואני מאוד מקווה שנצליח להשיג גם מהאוצר שינוי בעמדה שלו ואם לא נצליח ישנן דרכים אחרות לעזור לאוצר להגיע להחלטה הזאת דרך ועדת כספים, הייתי מציע במקביל גם לארגון המורים להכריז על פסק זמן נניח עד תום שבוע הבא של יום העצמאות.

זאב אלקין: הרי ממילא מה יקרה, אתם השהתם את השביתה בגלל יום השואה.

זאב אלקין: אני מניח שתעשו בדיוק אותו דבר בשבוע הבא בגלל ההיערכות ליום הזיכרון וליום העצמאות.

זאב אלקין: לכן אני חושב שהכרזה על פסק זמן בשביתה לשבועיים הקרובים תאפשר לכל הצדדים לרדת מהעץ ולראות לאן המשא ומתן מתקדם, כי אם יש סיכוי להגיע לפיתרון במשא ומתן, אני חושב שהבהרתם מספיק את רצינות הכוונה שלכם והדרישות שלכם מוצדקות אבל בואו תפנו למשא ומתן שם.

זאב אלקין: אם תראו תוך שבועיים שזה לא מתקדם לשום מקום, תמיד תוכלו לחזור לשבות.

זאב אלקין: אבל הצעד הזה משני הצדדים הוא מאוד נכון וכמובן יפתור את הבעיה של התלמידים.

יצחק גלנטי: בקשה לי לרן.

יצחק גלנטי: אם אפשר לדעת, באופן גס, כמה מורים חדשים בשכר של 15 וחצי שקל לשעה הצטרפו בשנה האחרונה למערכת החינוך?

רן ארז: משהו כמו אלף מורים מכיתה א' עד י"ב בכל המערכת, כאשר קח בחשבון שיש גם מורים שפרשו לפנסיה משהו כמו 1400 מורים פרשו לפנסיה.

יצחק גלנטי: כשאני שואל את השאלה הזו הכוונה הייתה פשוט לנסות לבחון כמה אנשים במדינת ישראל שסיימו אוניברסיטה או מכללה לחינוך מוכנים להיכנס לתוך מערכת החינוך בשכר שהוא פחות מבייבי סיטר.

יצחק גלנטי: זה נשמע לי אבסורד בכלל עם כל הכוונה של האידיאולוגיה סביב הנושא.

יצחק גלנטי: הרי אנשים שנכנסים צריכים ברגע מסוים גם להסתכל הלאה, גם על העתיד של הילדים שלהם כי הם צריכים גם אותם לפרנס.

יצחק גלנטי: לכן מדהים שבכל זאת יש מי שנכנס.

יצחק גלנטי: אם הם נכנסים לשם אולי זוהי עבודה צדדית נוספת?

יצחק גלנטי: אם כך הם פני הדברים יוצא שהחינוך או להיות מחנך היום בישראל בבית ספר תיכון פירושו של דבר שזוהי עבודה צדדית.

יצחק גלנטי: אם הגענו למצב הזה הוא מצב מביש וגרוע ביותר, נקודה.

יצחק גלנטי: לעצם העניין.

יצחק גלנטי: משרד האוצר למעשה מנהל את המשא ומתן על השכר על הגב של התלמידים ובידיעה מראש שזה כך.

יצחק גלנטי: מעבר לזה, כאשר האוצר דורש מראש התחייבות לתוספת שעות עבודה לאותו מורה תמורת תוספת שכר אבל הוא בעצם לא מגדיל את השכר לשעה כי תמורת אותה שעה נוספת הוא ימשיך וישלם את ה-15 וחצי שקל לשעה.

יצחק גלנטי: אז מה הועילו חכמים בתקנתם אם אותו מורה יכול לקבל יותר על אותה שעה נוספת במקום העבודה האחר שלו?

יצחק גלנטי: זה משא ומתן שמראש נראה לי כנידון לכישלון.

יצחק גלנטי: מאידך, לבוא ולנסות ולקבל את ההצעה של חברת הכנסת מרינה, הייתי מאוד נזהר מכך.

יצחק גלנטי: אסור לנו להגיע בחקיקה למצב שבו אנו בהדרגה שוללים את זכות השביתה.

יצחק גלנטי: צריך לעשות הכל וצריך להימנע מלהגיע למצב כזה.

מרינה סולודקין: אבל מביאים אותנו למצב כזה.

יצחק גלנטי: חברת הכנסת מרינה, אם את נכנסת לדבר הזה אין לזה סוף משום שמכאן את ממשיכה גם למקומות אחרים שהם מחוץ למערכת החינוך.

יצחק גלנטי: את מגבילה את הזכות לשבות או את הנשק היחיד שנותר לשכיר כדי להגן על מקום העבודה שלו.

יצחק גלנטי: לכן זה נראה לי פסול.

יצחק גלנטי: אבל בהחלט אני חושב שיש מקום לגלות אבירות לפנים משורת הדין ולומר: כעת בזמן הזה, כאשר ישנן בחינות בגרות, נלך לקראת האוצר, נרד מהעץ הזה - - -

מרינה סולודקין: לקראת הציבור, לא האוצר.

יצחק גלנטי: נלך לקראת הציבור, לקראת התלמידים, ואכן אנחנו בתקופה הזאת נראה אבירות ונצמצם את השביתה למינימום האפשרי.

יצחק גלנטי: מצד שני אני פונה פה לאוצר, גם אתם תרדו מהעץ, תפסיקו להתנות את הדברים אך ורק מראש בקבלת הנתונים שלכם ובהתניה שלכם שזה יהיה תמורת שעות נוספות.

יצחק גלנטי: שבו בתום לב וביושר ובניקיון כפיים, שבו לנהל משא ומתן הוגן.

יצחק גלנטי: במיוחד כאשר הנושא הזה של מערכת החינוך פוגע לא רק במורים אלא גם בתלמידים ובכלל הציבור במדינת ישראל.

יצחק גלנטי: מערכת החינוך חייבת להיות בראש מאוויינו לתיקון, תודה רבה.

עבאס זכור: עלינו להתחשב מאוד בתלמידים ובתלמידי י"ב במיוחד אבל גם על התלמידים לחשוב על המורים שכל הזמן תרמו ולימדו את התלמידים שלנו וכדי שילמדו כמו שצריך הם חייבים להיות רגועים בביתם מבחינת הפרנסה לילדים.

עבאס זכור: הם במצב קשה מאוד.

עבאס זכור: ישבתי לפני מספר ימים עם קבוצה של מורים, מי שעבד עד היום 30 שנה מקבל משכורת 5000 שקל.

עבאס זכור: מורה חדש מקבל 3000 שקל.

עבאס זכור: שמעתי סקר שנערך במגזר הערבי שאחרי שנה או שנתיים המורים פורשים ולא ממשיכים בעבודה כי לא משתלם להם לעבוד תמורת 3000 שקלים.

עבאס זכור: הבן שלי סיים י"ב, עבד שנה בידיעות אחרונות, קיבל משכורת של לו 5200 שקל.

עבאס זכור: כשהוא דיבר עם הדודים שלו שהם ברובם מורים ושאלו אותו: כמה אתה מקבל והוא ענה: 5000 שקל, והדוד שלו שהוא מורה שלמד 4 שנים אחרי י"ב באוניברסיטה מקבל 3000 שקל, אז הבן שלי אומר: למה להיות מורה?

עבאס זכור: למה ללמוד באוניברסיטה?

עבאס זכור: אני מרוויח יותר מהמורה בבית ספר.

עבאס זכור: לכן הגיע הזמן להפסיק את הזלזול במעמד המורה במדינה ולתת להם את הכבוד המגיע להם כי הם נותנים את כל כוחם כדי לעשות מהתלמידים שלנו גדולים ומשכילים ובעלי מקצועות בעתיד ולכן חובה להשקיע במורים.

אלכס מילר: לגבי הדברים שאמר התלמיד ממועצת התלמידים.

אלכס מילר: אני מקבל את עמדתך, אני סבור שבפרק הזמן שלפני הצבא צריכים לסגור את כל הקצוות שקשורים להמשך ההשכלה בעתיד.

אלכס מילר: מצד שני, אני מצידי לא בטוח שאותם מורים שהיום מלמדים אתכם לבגרות נותנים לכם את מלוא התפוקה שהם יכולים מפני שהם מגיעים לבית הספר ומה שמטריד אותם זה מה שקורה אצלם בבית.

אלכס מילר: הם לא יכולים ללמד.

אלכס מילר: נכון שמבחינתך זה לא משנה אם מגיע לך מורה לכיתה או לא מגיע, בסופו של דבר מה שבראש שלו זה מה שמשנה.

אלכס מילר: ואם הוא מגיע ולא נותן את המקסימום אז אתה נפגע פי שתיים כי אתה לא מקבל את החומר הנדרש.

אלכס מילר: וכמו שיש לנו 40% נשירה בקרב העולים מפני שהם לא מקבלים מספיק יחס בתוך בתי הספר כי המורים מוטרדים מבעיות פרנסה, המורים גומרים כמה שיותר מהר את השיעור והולכים הביתה וכמו שסיפרו פה החברים שהמורים צריכים להתעסק בדברים נוספים כדי להשלים הכנסה.

יהודה עשהאל: ההידרדרות במצב המורה לא הייתה בחודש האחרון.

אלכס מילר: אני מסכים איתך אבל זה הידרדר עד מצב שהם יוצאים החוצה.

יהודה עשהאל: אני מסכים אבל להיזכר במצב המורה דווקא בזמן הבגרויות - - -

אלכס מילר: תחשוב על כך שאתה בעוד 5, 6 שנים תתחיל לבנות משפחה ומה שיעסיק אותך זה מה אוכלים הילדים שלך בבית ולא משנה לך על מה נלחמים סטודנטים ואחרים, מה שישנה לך זה מה שקורה אצלך בבית ואם אתה תיפגע בעבודה שלך אתה תצא למאבק ולא ישנה לך מה קורה בחוץ ומי נפגע מסביב כי בסופו של דבר כל אזרח צריך לדאוג למה שקורה אצלו בבית.

אלכס מילר: אם אתה לא יכול לתת לילדים שלך אוכל זה הדבר הכי גרוע שאדם יכול לתאר לעצמו.

אלכס מילר: בקשר לכל נושא מעמד המורה בציבור.

אלכס מילר: יש דברים אלמנטריים שהיו צריכים להתבצע כבר מזמן.

אלכס מילר: אני מתחיל מהתואר ומסיים במשכורת.

אלכס מילר: נושא הכסף זה עניין של סדר עדיפויות.

אלכס מילר: אם ראש הממשלה רואה בראש סדר העדיפות את נושא החינוך – הכסף יבוא.

אלכס מילר: אנחנו כאנשי ציבור ואתם כארגונים חברתיים צריכים לשים יד על הדופק ולהעלות את הדברים האלה על סדר היום הציבורי.

אלכס מילר: אם לא תעשו את זה זה לא יקרה.

יהודה עשהאל: הבעיה היא שזה נתקל בהתעלמות מצד משרד ראש הממשלה.

אלכס מילר: אני מדבר על כך שהתהליך צריך להתחיל מאיפה שהוא.

אלכס מילר: מבחינתי אם מהוועדה הזאת תצא בשורה למועצה להשכלה גבוהה שאחראית על התארים שכבר מעכשיו תיבנה תוכנית תוך שנה שנתיים ימחק כל הנושא של BED ויעברו ל BA זה שלב ראשון.

אלכס מילר: כל נושא המשא ומתן והכסף, אני בטוח שבסופו של דבר על ידי פעילות שלנו ושלכם יגיעו לשולחן המשא ומתן והדברים יפתרו.

אלכס מילר: אני מאמין שבסופו של דבר נהווה דוגמא לשאר העולם שהמורים פה מקבלים משכורת לא פחות ממה שמקבל רופא בבית חולים.

אלכס מילר: קודם כל צריך ללכת בכיוון הזה.

יהודה סקר: רופא מקבל 6000 שקל אחרי 12 שנה.

אלכס מילר: אבל זמן ההתקדמות שלו מבחינת המשכורת במערכת הוא הרבה יותר מהיר מאשר מורה, מורה תוך 20 שנה מגיע ל-6000 שקל, רופא תוך 20 שנה מגיע להרבה יותר, עם כל הכבוד.

זבולון אורלב: אפשר לקצר את הפרק באשר למעמדו של המורה.

זבולון אורלב: כל אחד מבין שהחינוך זה מורה והכישלון או ההצלחה של מערכת החינוך ייקבעו בראש ובראשונה על פי הפרופיל של המורים, על פי רמתם ועל פי יכולתם.

זבולון אורלב: יש כאלה שחושבים שמספר שעות הוראה יותר חשוב, אני כופר בכך כי אם יש מורה גרוע שילמד עוד שעות לא נגיע לשום תוצאות.

זבולון אורלב: יותר טוב שהוא לא ילמד.

זבולון אורלב: לכן הנושא של איכותו, רמתו של המורה, מעמדו של המורה זה בעיני המרכיב העיקרי בכל מערכת החינוך, לפני בניינים, לפני שעות ולפני כל דבר אחר ואני חושב שקיימת היום הסכמה רחבה ששכר המורים הוא שכר מבזה, משפיל ואי אפשר להשלים איתו.

זבולון אורלב: אני רוצה לגעת בהצעת ההחלטה שלנו.

זבולון אורלב: לצערי הממונה על השכר לא נמצא כאן.

זבולון אורלב: יש הבטחה שהוא יצור קשר עם יושב ראש הוועדה, אני חושב שהוועדה צריכה לנצל את ההודנה, אגב, חבר הכנסת זכור, למדתי מחבר שלי שהוא מזרחן באוניברסיטת בר אילן שהודנה היא בכלל מנהג בדואי.

זבולון אורלב: זה נכון?

עבאס זכור: כן.

זבולון אורלב: וצריכים לדבר יותר על סלאם.

זבולון אורלב: על כל פנים צריך לנצל את העובדה שביומיים הקרובים אין שביתת מורים ולדעתי ועדת החינוך צריכה להטיל את כל כובד משקלה ולתבוע ממשרד האוצר לאלתר שהמשא ומתן יתנהל בעת ובעונה אחת עם שני הארגונים.

זבולון אורלב: מה יקרה ביומיים הקרובים?

זבולון אורלב: אפשר לזמן ישיבה ליום רביעי בבוקר, לקבל דיווח מארגון המורים ומהאוצר ולשמוע מה קרה.

זבולון אורלב: אם אנחנו רוצים להיכנס לעובי הקורה ולעשות כל דבר אפשרי, כי אם ביומיים האלה יתברר למורים שיש כוונות רציניות נוכל גם אנחנו לפנות אליהם ולבקש לתת עוד הודנה.

זבולון אורלב: אבל זאת לדעתי ההחלטה היחידה שצריך לקבל.

זבולון אורלב: כל החלטה נוספת שנקבל רק תפריע למיצוי של המשא ומתן ביומיים הקרובים.

זבולון אורלב: לא צריך לומר מה יהיה לאחר היומיים האלה, כי כל מה שנאמר, אם נצדיק את השביתה אז אנחנו מעלים למורים את הרצון כי הם יחושו שיש להם גיבוי מוועדת החינוך.

זבולון אורלב: אם נגיד להם אחרי היומיים האלה להפסיק לשבות אנחנו בעצם מרימים כדור להנחתה לאוצר שלא יתן להם כלום ויגיד, ועדת החינוך יצאה נגדם.

זבולון אורלב: לכן אני בעד זה שכרגע התביעה היחידה והנחרצת שלנו זה לצרף את המורים לאלתר למשא ומתן, נקודה.

זבולון אורלב: תודה.

מיכאל מלכיאור: תודה.

מיכאל מלכיאור: יושב ראש אגודת הסטודנטים של המכללה הערבית לחינוך בחיפה, מוחסן חלאילד, בבקשה.

מוחסן חלאילד: אני חושב שמעמד המורה במדינה ישראל הולך ומדרדר.

מוחסן חלאילד: אני סטודנט שנה ד' ואני מורה כרגע אני מובטל.

מוחסן חלאילד: לא מצאתי שעות לעשות סטאג' וזה לא רק אני אלא יש הרבה כמוני מכל המגזר הערבי.

מוחסן חלאילד: אני רוצה לדבר על סטודנטים מהצפון.

מוחסן חלאילד: אחרי המלחמה לא הלכנו לעבוד ושכר הלימוד שאנחנו צריכים לשלם למכללה – אף אחד לא עומד בו.

מוחסן חלאילד: כל הסטודנטים מהמגזר שלנו לא עובדים.

מוחסן חלאילד: הצפון הוא העני.

מוחסן חלאילד: העבודות לא פתוחות בפנינו.

מוחסן חלאילד: אני כסטודנט ערבי מהצפון בקושי משלם את שכר הלימוד.

מוחסן חלאילד: אני הולך לעבוד בכל דרך אפשרית כדי לחסוך כסף לשכר לימוד אבל אני רוצה שוועדת החינוך בראשות הרב מלכיאור שיעזור לנו כמכללה הערבית לחינוך חיפה.

מוחסן חלאילד: כל הסטודנטים אצלנו לא קיבלו הנחות והלוואות מהמכללה בגלל שאין תקציב למכללה.

מוחסן חלאילד: מאיפה הסטודנטים יביאו את הכסף לשכר הלימוד?

מוחסן חלאילד: כולם נכנסו לבוץ.

מוחסן חלאילד: במשפחה שלי יש 4 סטודנטים שלומדים, אחד בבר אילן, אחת בקריית שמונה, ובמכללה בחיפה.

מוחסן חלאילד: מה ההורים ימכרו את האדמה שלהם כדי לממן שכר לימוד של הילדים?

מוחסן חלאילד: מאיפה הם יביאו את הכסף?

מיכאל מלכיאור: אני מוכן לטפל בשאלה הזאת, תכתוב לי בנפרד לגבי מצב המכללה שלכם, ניכנס לעומק העניין ובשמחה נשתדל לעזור.

מיכאל מלכיאור: רן ארז, בבקשה.

רן ארז: אני רוצה להעיר שני דברים בקשר למה ששמעתי מנציג התלמידים.

רן ארז: אני מוחה על הביטוי סולם גנבים, זאת לא צורת דיבור, בוודאי לא עם מורים אבל אני מניח שהוא לא התכוון לכך.

רן ארז: באשר למשפט ש"אתם הצרכנים".

רן ארז: מערכת חינוך שמתייחסת לתלמידים כאל לקוחות - לא תוכל לחנך.

רן ארז: מערכת החינוך היא מערכת שצריכה להיות גם אסרטיבית.

רן ארז: כאשר אתה מתייחס ללקוח הלקוח תמיד צודק ובמערכת החינוך לא תמיד הלקוח צודק.

רן ארז: לכן מערכת החינוך היא קצת יותר אסרטיבית מאשר חנות נעליים.

רן ארז: באשר לפגיעה בתלמידים, אנחנו האחרונים שרוצים לפגוע בתלמידים.

רן ארז: אנחנו מחנכים אותם, אנחנו דואגים להם, אנחנו אוהבים אותם אבל לפעמים כשהגוף חולה במחלה ממארת צריך לעשות ניתוח כואב.

רן ארז: אני אומר בפירוש: אין לנו כוונה לפגוע בתלמידי י"ב ובבחינות הבגרות שלהם שעלולות לגרום לנזק בלתי הפיך.

רן ארז: הם מתגייסים לצבא ואנחנו לא רוצים לפגוע בהם.

רן ארז: אם הדבר התפרש בצורה כזאת אז אמרתי את הדברים כדי שיהיו ברורים.

רן ארז: ולסיום, הלוואי שיכולנו לעשות את המאבק על גבי הנוסעים באגד או על גבי אלה שנוסעים לחו"ל.

רן ארז: מה לעשות, אנחנו עובדים במערכת החינוך ומטבע הדברים אלה שקשורים למערכת אלה נפגעים.

רן ארז: גם לנו מנכים שכר על כל יום שביתה.

רן ארז: אנחנו נצטרך לעבוד יותר קשה כדי להכניס את התלמידים בחזרה למסגרת.

רן ארז: זה לא שביתה דה לוקס.

רן ארז: לכן, אם הגענו למסקנה הזאת שצריכים להיאבק למרות ההקרבה שאנחנו מקריבים, סימן שהגיעו מים עד נפש.

מיכאל מלכיאור: תודה.

מיכאל מלכיאור: אנסה לסכם למרות שזה לא קל.

מיכאל מלכיאור: הנושא מאוד מורכב והוא כולל את כל המצב של הוראה בישראל וכל המצב של מערכת החינוך.

מיכאל מלכיאור: אין שום חולק שמערכת החינוך הציבורית בישראל נמצאת בפני שוקת שבורה, במשבר עומק והדבר נוגע למעמד המורה ולמקומו במערכת ביחד עם מכלול הנושאים שאנחנו מטפלים בהם יום יום בוועדת החינוך.

מיכאל מלכיאור: ברור לגמרי שצריך כאן ניתוח כואב ומעמיק וזה יעלה הרבה כסף, יחד עם הרפורמות הדרושות שגם המורים הציעו ושותפים אליהם.

מיכאל מלכיאור: אנחנו עומדים פה אחד מאחורי הדרישות של המורים במאבק הזה ואני שמח שיש פה גופים שונים שמצטרפים למאבק ושכל אחד רואה לא רק את הפינה שלו בחינוך אלא יש חזית רחבה מאוד.

מיכאל מלכיאור: אנחנו מקווים שהאיתותים שראינו ממשרד החינוך וגם איתותים ראשונים של משרד האוצר – שיניבו את הפירות הרצויים, אנחנו לא בטוחים בכך ואנחנו מבינים את כל החשדנות אבל אנחנו מקווים שכעת זה יהיה משא ומתן מרתוני, אינטנסיבי ורציני.

מיכאל מלכיאור: אנחנו קוראים עכשיו לשני הצדדים, גם למשרד האוצר וגם לארגון המורים לשבת מיידית ברצף של משא ומתן עד שיצא עשן לבן.

מיכאל מלכיאור: שיכנסו עכשיו מיידית בלי תנאים.

מיכאל מלכיאור: אני מאוד מקווה שכתוצאה מכך ארגון המורים ימצאו לנכון להפסיק או להשהות את המשך השביתה.

מרינה סולודקין: בכיתה י"ב.

מיכאל מלכיאור: יש לי בן בכיתה י"א ואני מוכרח לומר שהרבה חודשים הוא לא למד וגם הוא הולך לבגרויות עכשיו.

מיכאל מלכיאור: הדאגה שלנו היא גם לתלמידים שהולכים לבגרויות, גם לילדים עם צרכים מיוחדים וחינוך מיוחד, כולם נפגעים בצורה קשה מאוד ואנחנו מבינים את התסכול שמביא לידי השביתה הזאת.

מיכאל מלכיאור: יחד עם זה אני מקווה שאם יכנסו עכשיו למשא ומתן, המורים יראו תוך מספר ימים אם זה משא ומתן מתמשך ורציני ונקווה לתוצאות טובות.

מיכאל מלכיאור: אם רואים שיש מיצוי של משא ומתן ולא ישקיעו את ההשקעה העמוקה שצריכים לעשות ולא תהיינה הצעות רצויות מצד האוצר, תהיה מלוא הצדקה לעשות את כל השביתות הדרושות כדי לשנות את המצב.

מיכאל מלכיאור: בניסוח הזה אנחנו באים פה לא כדי לכופף ידיים של אף צד.

מיכאל מלכיאור: להיכנס ביושר מעכשיו לתוך משא ומתן.

מיכאל מלכיאור: תוך כמה ימים יראו אם זה משא ומתן מתמשך ורציני ואז אני מקווה שארגון המורים ישהה את השביתה כדי לראות ולמצות את המהלך.

מיכאל מלכיאור: זה מקובל על חברי הכנסת?

מרינה סולודקין: פה אחד.

זבולון אורלב: כן, רק חבל שנציג האוצר לא נמצא פה.

ה: הם מנסים עכשיו לתפוס את הממונה על השכר.

ה: אני אהיה איתו בקשר תוך כמה דקות ואני מקווה אז שנוכל לסכם עניינים.

ה: אני מודה לכולכם על הישיבה, תודה רבה.